Norsk matroslue for menig fra korvetten KNM «Sleipner» som var i aktiv tjeneste fra 1965 til 1992. Gaster i Sjøforsvaret i Norge bærer i dag hvit «lue, rund, gast».
**Matroslue** er en type lett uniformslue for matroser i marinen. Fargen er gjerne hvit, marineblå eller svart. En vanlig variant har flat, tallerkenrund pull over en stående hodekrans dekorert med et bånd med navnet på båten. Flate matrosluer var populære som sivilt moteplagg for gutter på 1800-tallet og i begynnelsen av 1900-tallet, ofte sammen med matrosdress. Gaster i Sjøforsvaret i Norge bærer i dag hvit «lue, rund, gast».

Historikk og bruk
-----------------

Matros i «KGL. NORSKE MARINE» ved signallampe i 1955. Foto: *Billedbladet NÅ*/Riksarkivet 
Sjøforsvarets vernepliktige menige mannskaper benytter «T2 tjenesteuniform» (bildet) med rødt anker påsydd på venstre arm på sjøtrøya. Befal, matroser og lærlinger med gjennomført førstegangstjeneste benytter «T1 tjenesteuniform».
Menige i ulike lands mariner har hatt forskjellige enkle, praktiske hodeplagg gjennom historien, deriblant strikkeluer, vaskehatter med høy oppbrett, enkle, skrogformede båtluer (pilotluer) og andre lette hatter og luer. Marinepersonell bærer som regel marineblå uniformer i vintersesongen og hvite uniformer i sommersesongen.

Matrosluer formet som skyggeluer med flat, rund pull, men uten skygge, oppstod på midten av 1800-tallet. Tallerken- eller paiformet matroslue har også blitt kalt *pork pie hat* på engelsk. Porkpie-hatt betegner vanligvis en filt-eller stråhatt med rund brem og lav, flat pull. 

Til forskjell fra hæren og flyvåpenet, er det i marinen stor forskjell på uniformene for offiserer og for vervet eller vernepliktig personell. Befal i sjøforsvaret bærer derfor ikke matrosluer, men vanligvis ulike typer skyggeluer (skipper- og høyluer). Admiraler bar dessuten snutehatt på 1800-tallet. Admiralhatter er fortsatt i bruk som del av gallauniformen i enkelte lands mariner.

* Den seinere britiske kong George V som 5-åring i 1870 iført moteriktig matrosdress med vid, rund stråhatt. Uniformsinspirert matrosdress var lenge populært finantrekk for gutter i den vestlige klesmoten både på 1800- og 1900-tallet. Den seinere britiske kong George V som 5-åring i 1870 iført moteriktig matrosdress med vid, rund stråhatt. Uniformsinspirert matrosdress var lenge populært finantrekk for gutter i den vestlige klesmoten både på 1800- og 1900-tallet.
* Plakat til den sovjetrussiske filmen Panserkrysseren Potemkin fra 1925 viser en russisk matroslue fra 1905 med keiserrikets luemerke og nakkebåndPlakat til den sovjetrussiske filmen *Panserkrysseren Potemkin* fra 1925 viser en russisk matroslue fra 1905 med keiserrikets luemerke og nakkebånd
* Fyrbøter fra undervannsbåt i Royal Navy under første verdenskrig iført paiformet matroslue, også kalt pork pie hat på engelsk.Fyrbøter fra undervannsbåt i Royal Navy under første verdenskrig iført paiformet matroslue, også kalt *pork pie hat* på engelsk.
* Amerikanske marinegaster iført matrosluer i form av lyse vaskehatter med høy oppbrett, på krigsskipet USS New Jersey under andre verdenskrig i 1944. Tatoveringer var fram til 1980-tallet bare vanlig blant sjøfolk.Amerikanske marinegaster iført matrosluer i form av lyse vaskehatter med høy oppbrett, på krigsskipet *USS New Jersey* under andre verdenskrig i 1944. Tatoveringer var fram til 1980-tallet bare vanlig blant sjøfolk.

Fransk matros fra hangarskipet *Charles de Gaulle* iført hvit matroslue med rød dusk 2008. Den hvite snora over luepullen kan trekkes ned som hakereim.

Annet
-----

Medlemmer av buekorpset Nordnæs Bataillon i Bergen iført uniformer med myke hodeplagg med dusk og fargede bånd. Disse luene likner både på matrosluer og bereter. En tilsvarende lue i den skotske *highland dress* kalles *Balmoral* på engelsk.
Tegnefilm- og seriefiguren Donald Duck, bærer blå matroslue. Også tegneseriefiguren Skipper'n blir tegnet med ulike typer matros- eller skipperluer.

Se også
-------

* Matrosdress
* Beret, militær alpelue
* Høylue, uniformspreget skyggelue
* Båtlue, skrogformet tjenestelue
* Admiralhatt
* Uniformer i Sjøforsvaret

Referanser
----------

1. 1 2  «Sjøforsvarets uniformsbestemmelser 2013» (PDF). Arkivert fra originalen (PDF) 17. august 2016. Besøkt 26. februar 2021.

Eksterne lenker
---------------

* (en) Sailor caps – kategori av bilder, video eller lyd på Commons Rediger på Wikidata
* «DigitaltMuseum: Søk: 'matroslue'». DigitaltMuseum. Besøkt 21. mai 2012.